CELEX: 32020R1009
Language: lt
Date: 2020-07-10 00:00:00
Title: Komisijos įgyvendinimo reglamentas (ES) 2020/1009 2020 m. liepos 10 d. kuriuo dėl tam tikrų priemonių COVID-19 protrūkio sukeltai krizei įveikti iš dalies keičiami įgyvendinimo reglamentai (ES) Nr. 808/2014 ir (ES) Nr. 809/2014

13.7.2020   
               
               
                  LT
               
               
                  Europos Sąjungos oficialusis leidinys
               
               
                  L 224/1
               
            
         KOMISIJOS ĮGYVENDINIMO REGLAMENTAS (ES) 2020/1009
         2020 m. liepos 10 d.
         kuriuo dėl tam tikrų priemonių COVID-19 protrūkio sukeltai krizei įveikti iš dalies keičiami įgyvendinimo reglamentai (ES) Nr. 808/2014 ir (ES) Nr. 809/2014
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005 (1), ypač į jo 8 straipsnio 3 dalį, 12 ir 67 straipsnius ir 75 straipsnio 5 dalį,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (2), ypač į jo 62 straipsnio 2 dalį,
         kadangi:
         
                     (1)
                  
                  
                     Komisijos įgyvendinimo reglamento (ES) Nr. 808/2014 (3) 4 straipsnio 2 dalyje nustatytas didžiausias kaimo plėtros programų pakeitimų, kuriuos valstybės narės gali pateikti Komisijai, skaičius. Siekiant sudaryti lankstesnes sąlygas valstybėms narėms reaguojant į COVID-19 protrūkio sukeltą krizę (toliau – COVID-19 krizė) pasinaudoti kaimo plėtros programomis, didžiausias tame straipsnyje nurodytas pakeitimų skaičius neturėtų būti taikomas pasiūlymams iš dalies pakeisti kaimo plėtros programas, kurie teikiami reaguojant į COVID-19 krizę ir kurie taip pat apima su krize nesusijusius elementus, su sąlyga, kad šie pasiūlymai Komisijai pateikiami iki 2021 m. birželio 30 d.;
                  
               
                     (2)
                  
                  
                     naudojant Europos žemės ūkio fondo kaimo plėtrai (toliau – EŽŪFKP) paramą COVID-19 krizės poveikio mažinimo ir ekonomikos gaivinimo veiksmams, kiti suplanuoti kaimo plėtros programų tikslai ir siektini rezultatai gali būti nepasiekti. Todėl, kad būtų galima paaiškinti ir pateisinti EŽŪFKP finansavimo naudojimą minėtiems tikslams, tokia parama turėtų būti stebima Sąjungos lygmeniu;
                  
               
                     (3)
                  
                  
                     Įgyvendinimo reglamente (ES) Nr. 808/2014 nustatomos Reglamento (ES) Nr. 1305/2013 taikymo taisyklės. Reglamentas (ES) Nr. 1305/2013 buvo iš dalies pakeistas Europos Parlamento ir Tarybos reglamentu (ES) 2020/872 (4): į naują 39b straipsnį įtraukta išimtinės laikinos paramos ūkininkams ir MVĮ, kuriuos ypač paveikė COVID-19 krizė, priemonė. Todėl, siekiant nustatyti naujosios priemonės kodą ir atitinkamą įgyvendinimo rodiklį, Reglamento (ES) Nr. 1305/2013 įgyvendinimo taisyklės turėtų būti iš dalies pakeistos;
                  
               
                     (4)
                  
                  
                     Komisijos įgyvendinimo reglamentas (ES) Nr. 809/2014 (5), kuriuo nustatomos Reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės, taip pat turėtų būti iš dalies pakeistas, kad naujoji išimtinės laikinos paramos ūkininkams ir MVĮ, kuriuos ypač paveikė COVID-19 krizė, priemonė būtų įtraukta į atitinkamas IV antraštinės dalies nuostatas, taikomas su plotu ir su gyvuliais nesusijusioms kaimo plėtros priemonėms;
                  
               
                     (5)
                  
                  
                     todėl įgyvendinimo reglamentai (ES) Nr. 808/2014 ir (ES) Nr. 809/2014 turėtų būti atitinkamai iš dalies pakeisti;
                  
               
                     (6)
                  
                  
                     atsižvelgiant į skubą, susijusią COVID-19 krize, šis reglamentas turėtų įsigalioti jo paskelbimo Europos Sąjungos oficialiajame leidinyje dieną;
                  
               
                     (7)
                  
                  
                     šiame reglamente nustatytos priemonės atitinka Kaimo plėtros komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) Nr. 808/2014 pakeitimai
            Įgyvendinimo reglamentas (ES) Nr. 808/2014 iš dalies keičiamas taip:
            
                        1)
                     
                     
                        4 straipsnio 2 dalies trečios pastraipos a punktas pakeičiamas taip:
                        
                                    „a)
                                 
                                 
                                    dėl oficialiai nacionalinės valdžios institucijos pripažintų gaivalinių nelaimių, katastrofinių įvykių ar nepalankių klimato reiškinių arba dėl to, kad labai ir netikėtai pasikeitė valstybės narės ar regiono socialinės ir ekonominės sąlygos, įskaitant didelius ir staigius demografinius pokyčius dėl migracijos ir pabėgėlių priėmimo, reikia imtis skubos priemonių. Jei kaimo plėtros programos pakeitimas, atliekamas reaguojant į COVID-19 krizę, yra derinamas su pakeitimais, nesusijusiais su krize, ši pastraipa taikoma visiems jungtiniams pakeitimams su sąlyga, kad pasiūlymas iš dalies pakeisti kaimo plėtros programą Komisijai pateikiamas iki 2021 m. birželio 30 d.;“;
                                 
                              
                  
                        2)
                     
                     
                        14 straipsnio 4 dalis pakeičiama taip:
                        
                           „4.   Reglamento (ES) Nr. 1305/2013 70 straipsnyje nurodytame elektroniniame veiksmų registre registruojant veiksmus, kurių galimas indėlis į Reglamento (ES) Nr. 1305/2013 5 straipsnio pirmos pastraipos 2 punkto a papunktyje, 5 straipsnio pirmos pastraipos 5 punkto a–d papunkčiuose ir 5 straipsnio pirmos pastraipos 6 punkto a papunktyje nurodytų prioritetinių sričių veiklą ar trečiųjų šalių piliečių integraciją yra nustatytas arba kuriais prisidedama prie COVID-19 krizės poveikio mažinimo ir ekonomikos gaivinimo veiksmų, pateikiama (-os) žyma (-os), pagal kurias būtų galima identifikuoti tuos atvejus, kuriais tam tikro veiksmo sudedamąja dalimi prisidedama prie vienos ar kelių šių tikslinių sričių veiklos ar tikslų įgyvendinimo.“;
                        
                     
                  
                        3)
                     
                     
                        I priedas iš dalies keičiamas taip, kaip nurodyta šio reglamento I priede;
                     
                  
                        4)
                     
                     
                        IV priedas iš dalies keičiamas taip, kaip nurodyta šio reglamento II priede;
                     
                  
                        5)
                     
                     
                        VII priedas iš dalies keičiamas taip, kaip nurodyta šio reglamento III priede.
                     
                  
         
            2 straipsnis
            Įgyvendinimo reglamento (ES) Nr. 809/2014 pakeitimas
            Įgyvendinimo reglamento (ES) Nr. 809/2014 46 straipsnis pakeičiamas taip:
            
               
                  „46 straipsnis
                  Taikymo sritis
                  Ši antraštinė dalis taikoma išlaidoms, patirtoms taikant priemones, numatytas Reglamento (ES) Nr. 1305/2013 14–20 straipsniuose, 21 straipsnio 1 dalyje, išskyrus a ir b punktuose numatytas metines išmokas, 27 straipsnyje, 28 straipsnio 9 dalyje, 35, 36 ir 39b straipsniuose ir 51 straipsnio 2 dalyje, Reglamento (ES) Nr. 1303/2013 35 straipsnio 1 dalyje ir Reglamento (EB) Nr. 1698/2005 20 straipsnyje, 36 straipsnio a punkto vi papunktyje, b punkto ii, vi ir vii papunkčiuose, 36 straipsnio b punkto i ir iii papunkčiuose, kiek tai susiję su įveisimo išlaidomis, ir 52 bei 63 straipsniuose.“
               
            
         
         
            3 straipsnis
            Įsigaliojimas
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 10 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 487.
         
            (2)  OL L 347, 2013 12 20, p. 549.
         
            (3)  2014 m. liepos 17 d. Komisijos įgyvendinimo reglamentas (ES) Nr. 808/2014, kuriuo nustatomos Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, taikymo taisyklės (OL L 227, 2014 7 31, p. 18).
         
            (4)  2020 m. birželio 24 d. Europos Parlamento ir Tarybos reglamentas (ES) 2020/872, kuriuo iš dalies keičiamas Reglamentas (ES) Nr. 1305/2013, kiek tai susiję su konkrečia priemone, kuria suteikiama išimtinė laikina parama Europos žemės ūkio fondo kaimo plėtrai (EŽŪFKP), reaguojant į COVID-19 protrūkį (OL L 204, 2020 6 26, p. 1)
         
            (5)  2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).
      
      
         
            I PRIEDAS
            Reglamento (ES) Nr. 808/2014 I priedo 5 dalies lentelė papildoma šia eilute:
            
               
                           „Reglamento (ES) Nr. 1305/2013 39b straipsnis
                        
                        
                           Išimtinė laikina parama ūkininkams ir MVĮ, kuriuos ypač paveikė COVID-19 krizė
                        
                        
                           
                              21
                           
                        
                        
                           Išimtinė laikina parama ūkininkams ir MVĮ, kuriuos ypač paveikė COVID-19 krizė
                        
                        
                           21“
                        
                     
         
      
      
         
            II PRIEDAS
            Reglamento (ES) Nr. 808/2014 IV priedo 3 punkto lentelės eilutė, skirta O.4 įgyvendinimo rodikliui, pakeičiama taip:
            
               
                           „O.4
                        
                        
                           
                              Valdų/paramos gavėjų, kuriems skirta parama, skaičius
                           
                        
                        
                           3 (16 straipsnis), 4.1 (17 straipsnis), 5 (18 straipsnis), 6 (19 straipsnis), 8.1–8.4 (21 straipsnis), 11 (29 straipsnis), 12 (30 straipsnis), 13 (31 straipsnis), 14 (33 straipsnis), 17.1 (36 straipsnis), 21 (39b straipsnis) (Reglamentas (ES) Nr. 1305/2013)“
                        
                     
         
      
      
         
            III PRIEDAS
            Reglamento (ES) Nr. 808/2014 VII priedo 1 punkto b papunkčio įrašas dėl C lentelės, pakeičiamas taip:
            
                        „—
                     
                     
                        C lentelė. Atitinkamų rezultatų ir priemonių suskirstymas pagal ploto tipą, asmens lytį ir (arba) amžių, pagal veiksmus, kuriais prisidedama prie trečiųjų šalių piliečių integracijos, ir pagal veiksmus, kuriais prisidedama prie COVID-19 krizės poveikio mažinimo ir ekonomikos gaivinimo veiksmų, bei paramos tokiems veiksmams tipą“